APRIL 5, 2017
RUSSIA
Khoti Likuru ku Russia Likulutirizga Mulandu Wakukhumba Kukanizga Ŵakaboni ŵa Yehova
Khoti Likuru ku Russia, lati lategherezga mulandu wa pakati pa boma na Ŵakaboni ŵa Yehova, lawona kuti mulandu uwu uyime dankha. Unduna wa vya Malango mu charu cha Russia ukukhumba kukanizga “Ŵakaboni ŵa Yehova kupharazga na kusopa kweniso kujara ofesi yawo chifukwa cha kuŵaghanaghanira kuti ŵakuchita vinthu mwakutalulira.” Khoti ili lilutirizgenge mulandu uwu pa April 6, 2017, nyengo ya 2:00 p.m.
Mark Sanderson, wa mu Wupu Wakulongozga wa Ŵakaboni ŵa Yehova, wanguŵapo pa mulandu uwu. Iyo wati: “Ntchakudandawuliska chomene kuti Khoti Likuru likukana madandawuro agho ofesi ya Ŵakaboni ŵa Yehova yikupeleka. Mawupu ghanandi ghakuwona vya wanangwa wa ŵanthu kweniso ŵimiliri ŵa vyaru vinyake ŵanguŵapo pa mulandu uwu. Ivi vikulongora kuti charu chose chapasi chili maso.
lim_Latn ita_Latn tum_Latn tum_Latn tum_Latn